ชื่อสถานที่: แพอาหารคุณอี๊ด
ประเภท: ร้านอาหาร กาแฟ เบเกอรี่
ตำบล: ท่ามะขาม
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71000
พิกัด: 14.03553, 99.51423

วันนี้ผมพาทุกท่านมาเที่ยวที่เมืองกาญนะจ๊ะบุรีกันครับ เที่ยวน้ำตก สะพานข้ามแม่น้ำแคว เที่ยวกันจนเหนื่อยหอบ แทบหลับคารถไปแล้ว เหนื่อยสุดๆ หาอะไรทานหน่อยดีกว่า ถามคนในพื้นที่ไปมา ต่างก็บอกว่าร้าน ครัวคุณอิ๊ดนี่แหละอร่อยสุดเลย อยู่ในถนนสิงคโปร์ เข้ามาไม่ลึกมากก็เจอแล้วครับ หน้าร้านดูแบบธรรมดาบ้านๆ ติดแพโยกแยกออกไปในเม่น้ำด้วย ส่วนใครเมาคลื่น โซนด้านในที่เป็นพื้นดินก็มีให้บริการนะครับ เดินข้ามสะพานออกมามีกระชังปลาสดๆ ให้ชมด้วย ที่เห็นๆ ก็มีปลาทับทิม และปลาคัง ของดีของดังประจำเมืองกาญ จะหาทานสดๆ ที่นี่ก็มีให้บริการนะครับ ตัวแพของที่ร้านนั้นกว้างขวางมาก ลมโกรกเย็นสบายสุดๆ แสงแดดยามเย็นประกายสีทองอ่อนๆ สวยงามจริงๆ ครับ มาถึงก็เลือกที่จะนั่งกันดีกว่า ที่ว่างยังมีอีกเยอะเลย มาถึงก็สอบถามเมนูเด็ดของทางร้านว่ามีอะไรบ้าง สั่งไปไม่นานนักจานแรกก็มาเลย กับผัดฉ่าปลาคังรสจัดจ้าน แกะเนื้อมาพร้อมทานกับข้าวสวย อร่อยเนื้อเด้ง ถึงเครื่องผัดฉ่าสุดๆ ตามมาด้วยผัดผักหวานป่า ที่พนักงานบอกว่าเป็นผักหวานสดๆ ที่เก็บมาจากป่า มีความหวานและกรอบมากกว่าผักหวาน ปกติทั่วไป เคี้ยวสนุกสุดๆ ไม่มีก้างแข็งๆ มากวนใจ อร่อยมากครับ ต่อด้วยจานนี้เป็นจานที่คนร่วมทางอยากทานครับ กุ้งแช่น้ำปลา แต่กุ้งไม่สดเลย น้ำจิ้มก็ไม่ค่อยแซ่บ แถมน้ำมะนาวที่ให้มาจะเอามาทำไมไม่รู้-*-ไม่อร่อยเลย แกงป่าปลาคัง รสแซ่บเข้มข้นสุดๆ อร่อยมากๆ ปลาก็เนื้อหวาน เด้ง แต่ให้เนื้อปลามาน้อยไปหน่อย ที่เหลือเป็นเครื่องแกงป่าแบบล้นๆ จัดเต็มสุดๆ เมนูหม้อร้อนอย่างต้มยำปลาคังรสแซ่บ เปรี้ยวเค็ม น้ำซุปหวานกลมกล่อมกลิ่นปลาคัง ยิ้งซดยิ่งหยุดไม่อยู่ อร่อยจริงๆ ครับ จานต่อมาเป้นสิ่งที่ผมอยากทานสุดๆ ครับ เนื้อแดดเดียวทอดติดไขมันหวานๆ หมักมารสเข้มข้น ทอดกับพริกและใบมะกรูด ทานกับซอสพริก อร่อยสุดๆ เลย ส่วนปลาทับทิมที่อยู่ในกระชังเมื่อกี้ ก็เอามาทอดน้ำปลา ราดด้วยยำมะม่วง รสจัดจ้านเข้ากับเนื้อปลากรอบขาวนุ่มสุดๆ อีกเมนูนึงเป็นปลาทับทิมนึ่งมะนาว ปลานุ่มเนื้อขาวนวลเข้ากับน้ำราดรสเปรี้ยวหวานเผ็ดสุดๆ อร่อยมาก